Kamarudin Md Nor

Kamarudin bin Md Nor (lahir 28 Mei 1947) merupakan ahli politik Malaysia yang berkhidmat sebagai Ahli Majlis Mesyuarat Kerajaan Negeri Kelantan (EXCO) dan sebagai Ahli Dewan Undangan Negeri Kelantan (ADUN) bagi  sejak Ogos 2023. 

Beliau ialah pengerusi Parti Pribumi Bersatu Malaysia (BERSATU) bagi negeri Kelantan. Sebelum ini, beliau adalah ahli Pertubuhan Kebangsaan Melayu Bersatu (UMNO). Beliau pernah berkhidmat sebagai ADUN Semerak dari 1997 hingga November 1999 dan sekali lagi dari Mac 2004 hingga Mac 2008.

 Pendidikan 
Kamaruddin mendapat pendidikan awal di Sekolah Rendah Kamil dan Sekolah Menengah Kamil Pasir Puteh (1954-1965). Kemudian beliau meneruskan pengajian di Maktab Sultan Ismail (SIC) Kota Bharu, sebelum melanjutkan pelajaran ke Universiti Malaya (UM) pada 1969 hingga 1972 dan memperolehi Ijazah Sarjana Muda Sastera (Kepujian).

 Kehidupan peribadi 
Kamaruddin dilahirkan Pasir Puteh, Kelantan pada 28 Mei 1947. Beliau mendirikan rumah tangga dengan Rashidah Musa dan setakat 1997, mereka dikurniakan 10 anak; tujuh lelaki dan tiga perempuan.

 Keterlibatan dalam politik 
Kamarudin menyertai UMNO pada 1980 sebelum dilantik sebagai ahli jawatankuasa bahagian Pasir Puteh merangkap Pengerusi Biro Pelajaran UMNO Bahagian Pasir Puteh dan ahli jawatankuasa Biro Penerangan UMNO Pusat pada 1987.

Beliau kemudian dilantik sebagai Setiausaha Bahagian dan Ketua Penerangan, sebelum memegang jawatan Ketua Bahagian UMNO Pasir Puteh pada 1993. 

Kamarudin meninggalkan UMNO pada 2016 dan mengasaskan BERSATU pada September tahun yang sama.Bekas ketua Umno Pasir Puteh keluar parti, dijangka sertai PPBM Beliau juga merupakan Ketua Penerangan pertama dari September 2016 hingga September 2018.

Pada pilihan raya umum Malaysia 2018, beliau bertanding di kerusi Parlimen Pasir Puteh tetapi tewas kepada calon PAS. Beliau kemudiannya memenangi kerusi DUN Ayer Lanas semasa pilihan raya negeri Kelantan 2023 atas tiket PAS.

 Aktivisme mahasiswa 
Kamaruddin pernah dipilih sebagai Presiden Persatuan Kebangsaan Pelajar Islam Malaysia (PKPIM) (1970-72) dan dilantik Setiausaha Agung serta Naib Presiden Angkatan Belia Islam Malaysia (ABIM) pada 1973-1985 yang ketika itu dipimpin oleh Presidennya, Anwar Ibrahim.

Kamaruddin juga pernah menjadi wakil Perhimpunan Belia Islam Dunia (WAMY) -Riyadh dan Wakil Persekutuan Pertubuhan Pelajar Islam Antarabangsa (IIFSO) bagi Asia Pasifik yang beribu pejabat di Riyadh, Arab Saudi.

 Kepimpinan 
Kamaruddin pernah menjadi Pengarah Yayasan Anda Akademik mulai 1972 hingga 1997 dan Ahli Lembaga Pemegang Amanah Yayasan Pembangunan Ekonomi Islam Malaysia (YAPEIM) (1991-1995). Beliau turut menjadi Ahli Pemegang Amanah Yayasan Aman (1990 hingga 1997).

Pada 28 Jun 2020, beliau dilantik menjadi Pengerusi Lembaga Kemajuan Pertanian Kemubu (KADA) 

 Keputusan pilihan raya 
+ Parlimen MalaysiaTahunKawasan pilihan rayaCalonUndiPeratusLawanUndiPeratusUndi sahMajoritiHasil2018P028 Pasir PutehKamarudin Md Nor (BERSATU)4,8967.18% (PAS)32,30747.41%69,7451,36081.66%Asyraf Wajdi Dusuki (UMNO)30,94745.41%

+ Dewan Undangan Negeri Kelantan Peratusan angka berdasarkan jumlah keluar mengundi. Keputusan hanya tersedia daripada pilihan raya 2004.Keputusan hanya tersedia untuk pilihan raya 2013.TahunKawasan pilihan rayaCalonUndiPeratusLawanUndiPeratusUndi sahMajoritiHasil1997N30 SemerakKamarudin Md Nor (UMNO)2004N31 SemerakKamarudin Md Nor (UMNO)6,09553.04%Hussin Awang (PAS)5,39646.96%11,67269983.41%2008Kamarudin Md Nor (UMNO)6,11246.82%Wan Hassan Wan Ibrahim (PAS)6,94353.18%13,24583184.99%2023N37 Ayer LanasKamarudin Md Nor (BERSATU)9,53567.81%Nasrul Hadi Kamarulzaman (UMNO)4,52632.19%14,2095,00963.24%

Anugerah

 50px Darjah Kebesaran Seri Melaka Pangkat Ketiga, Darjah Mulia Seri Melaka (DMSM) - Datuk (2007)

Rujukan

Kategori:Kelahiran 1947
Kategori:Orang hidup
Kategori:Bekas anggota Pertubuhan Kebangsaan Melayu Bersatu
Kategori:Anggota Parti Pribumi Bersatu Malaysia
Kategori:Ahli Dewan Undangan Negeri Kelantan ke-9
Kategori:Ahli Dewan Undangan Negeri Kelantan ke-11
Kategori:Ahli Dewan Undangan Negeri Kelantan ke-15